CELEX: 32015D0665
Language: da
Date: 2015-04-21 00:00:00
Title: Den Udenrigs- og Sikkerhedspolitiske Komités afgørelse (FUSP) 2015/665 af 21. april 2015 om accept af bidrag fra tredjelande til Den Europæiske Unions rådgivende FSFP-militærmission i Den Centralafrikanske Republik (EUMAM RCA) (EUMAM RCA/2/2015)

29.4.2015   
            
            
               DA
            
            
               Den Europæiske Unions Tidende
            
            
               L 110/13
            
         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2015/665
   af 21. april 2015
   om accept af bidrag fra tredjelande til Den Europæiske Unions rådgivende FSFP-militærmission i Den Centralafrikanske Republik (EUMAM RCA) (EUMAM RCA/2/2015)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38, stk. 3,
   under henvisning til Rådets afgørelse (FUSP) 2015/78 af 19. januar 2015 om Den Europæiske Unions rådgivende FSFP-militærmission i Den Centralafrikanske Republik (EUMAM RCA) (1), særlig artikel 8, stk. 2, og
   ud fra følgende betragtninger:
   
               (1)
            
            
               I henhold til artikel 8, stk. 2, i afgørelse (FUSP) 2015/78 bemyndigede Rådet Den Udenrigs- og Sikkerhedspolitiske Komité (PSC) til at træffe de relevante afgørelser om accept af de foreslåede bidrag fra tredjelande.
            
         
               (2)
            
            
               I forlængelse af en henstilling om tilbuddene om bidrag fra Republikken Moldova (»Moldova«) og Georgien fra EU's øverstbefalende for EUMAM RCA og rådgivningen fra Den Europæiske Unions Militærkomité bør disse tilbud accepteres.
            
         
               (3)
            
            
               I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet —
            
         VEDTAGET DENNE AFGØRELSE:
   Artikel 1
   1.   Tilbuddene om bidrag fra Moldova og Georgien til Den Europæiske Unions rådgivende FSFP-militærmission i Den Centralafrikanske Republik (EUMAM RCA) accepteres og betragtes som væsentlige.
   2.   Moldova og Georgien fritages for betaling af finansielle bidrag til EUMAM RCA's budget.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 21. april 2015.
      
         
            På Den Udenrigs- og Sikkerhedspolitiske Komités vegne
         
         W. STEVENS
         
            Formand
         
      
   
   
      (1)  EUT L 13 af 20.1.2015, s. 8.